2. ลักษณะการประกอบธุรกิจ

2.1 ความเป็นมาและการเปลี่ยนแปลงพัฒนาการที่สำคัญเกี่ยวกับการประกอบธุรกิจ

บริษัท ทิปโก้ฟูดส์ (ประเทศไทย) จำกัด (มหาชน) (เดิมชื่อ บริษัท สับปะรดไทย จำกัด
(มหาชน)) จัดตั้งขึ้นเมื่อวันที่ 22 มีนาคม 2519 โดยมีทุนจดทะเบียนเริ่มแรก 10 ล้านบาท
ปัจจุบันมีทุนจดทะเบียน 500 ล้านบาท มีทุนชำระแล้ว 429.77 ล้านบาท มีที่ตั้งสำนักงานใหญ่ที่
118/1 ถนนพระราม 6 แขวงสามเสนใน เขตพญาไท กรุงเทพมหานคร และโรงงานตั้งอยู่ที่
อำเภอเมือง จังหวัดประจวบคีรีขันธ์
การดำเนินงานของบริษัทได้รับการส่งเสริมการลงทุนจากคณะกรรมการส่งเสริมการลงทุน
สำหรับกิจการผลิตน้ำสับปะรดเข้มข้น สับปะรดบดละเอียดและน้ำสับปะรดกระป๋องเพื่อการส่งออก
บริษัทได้จดทะเบียนเป็นบริษัทจดทะเบียน ในตลาดหลักทรัพย์แห่งประเทศไทยในปี 2532
ดังนั้นโครงสร้างผู้ถือหุ้นจึงมีการเปลี่ยนแปลงไปจากเดิมที่เริ่มก่อตั้งเมื่อ พ.ศ.2519
โดยมีการกระจายหุ้นสู่ประชาชนทั่วไป
อย่างไรก็ตามกลุ่มผู้ถือหุ้นใหญ่ของบริษัทยังคงเป็นกลุ่มบุคคลเดิม
แต่สัดส่วนการถือครองหุ้นจะเปลี่ยนแปลง ในปี 2536 มีการขยายการลงทุนในบริษัทย่อย บริษัท
ทิปโก้ เอฟแอนด์บี จำกัด (เดิมชื่อ บริษัท ทิปโก้ฟูดส์ จำกัด)
ทำให้ขยายสายการผลิตเข้าไปในตลาดน้ำผลไม้พร้อมดื่ม ซึ่งผลิตภัณฑ์น้ำผลไม้ของบริษัทฯ
ได้รับความยอมรับจากตลาดผู้บริโภคเป็นอย่างดี
และบริษัทฯได้มีการวิจัยและพัฒนาผลิตภัณฑ์ของบริษัทให้สอดคล้องกับ
ความต้องการของลูกค้าโดยตลอด บริษัทมีนโยบายจะเพิ่มผลิตภัณฑ์อย่างน้อยปีละ 1 ผลิตภัณฑ์
ทั้งนี้เริ่มตั้งแต่ปี 2540 เป็นต้นไป ผลิตภัณฑ์ของบริษัทยังเป็นสินค้าบริโภคมีคุณค่าทางอาหาร
และมีประโยชน์ต่อการบริโภคสูง เมื่อเทียบกับสินค้าชนิดอื่นในกลุ่มเดียวกัน โดยที่ปี 2544
ได้ออกสินค้าใหม่ ผลิตภัณฑ์น้ำผลไม้พร้อมดื่ม 40% ขนาด 250 ml และ 1,000 ml และในปี 2545
ได้ออกผลิตภัณฑ์ใหม่ 3 ประเภท ได้แก่ 1. ชาเขียวพร้อมดื่ม 2. น้ำผลไม้พร้อมดื่ม 100% TIPCO
Junior สำหรับเด็ก 3. น้ำผักและผลไม้คั้นสดคุณภาพสูง 100% ยี่ห้อ TIPCO SQUEEZE
แบบพาสเจอร์ไรส์ นอกจากนี้ยังได้มีการพัฒนาเพื่อเพิ่มเติมรสชาติใหม่เข้าไปในสายผลิตภัณฑ์เดิม
เช่นในปี 2545 ได้ขยายสายผลิตภัณฑ์ น้ำผลไม้พร้อมดื่ม 40% เพิ่มเติมอีก 3 รสชาติ ได้แก่
Lychee Mix, Orange Mix และ Apple Mix และในปี 2546 อีก 2 รสชาติ ได้แก่ Sala
Mix และ Grape Mix และขยายสายผลิตภัณฑ์ชาเขียวพร้อมดื่มอีก 2 รสชาติ ได้แก่
ชาเขียวพร้อมดื่มไม่ใส่น้ำตาลและรสเก็กฮวย นอกจากนี้ยังได้ขยายสายผลิตภัณฑ์
น้ำผักและผลไม้คั้นสดคุณภาพสูง 100% ยี่ห้อ TIPCO SQUEEZE แบบพาสเจอร์ไรส์ อีก 1 รสชาติ
ได้แก่ Carrot เพื่อเพิ่มความหลากหลายของผลิตภัณฑ์ให้มากขึ้น ในปี 2547
ได้มีการขยายสายผลิตภัณฑ์และออกผลิตภัณฑ์ใหม่สู่ตลาด การขยายสายผลิตภัณฑ์ในกลุ่มน้ำผักและผลไม้
100 % ได้แก่ น้ำส้มสีทอง น้ำส้มสีทับทิม น้ำส้มสี่สายพันธุ์ น้ำผักแครอทม่วง น้ำผักบีทรูท
การขยายสายผลิตภัณฑ์ในกลุ่มน้ำผักและน้ำผลไม้ 100 % แบบพาสเจอร์ไรส์ ได้แก่ น้ำผักรวม
น้ำผักบีทรูท น้ำว่านหางจรเข้ผสมองุ่นขาว น้ำฝรั่ง การออกผลิตภัณฑ์ใหม่สู่ตลาดได้แก่
เครื่องดื่มธัญญาพืช ตราเนเจอร์อัพ ซึ่งประกอบด้วยคุณค่าอาหารจากข้าวโพด
ข้าวกล้องและนมถั่วเหลือง 4 รสชาติ ได้แก่รสดั้งเดิม ชาเขียว ช็อคโกแลต และสูตรไม่เติมน้ำตาล
นอกจากนั้นยังออกน้ำผลไม้ 25% 3
รสชาติโดยใช้ตราสินค้าอื่นเพื่อขยายสู่ตลาดชนบทและผู้มีรายได้น้อยอีกด้วย ในปี 2537
ได้ลงทุนเพิ่มใน บริษัท ทิปโก้เกษตรกรรม
จำกัดเพื่อผลิตและจำหน่ายนมพร้อมดื่มและส่งเสริมการเลี้ยงโคนมและศูนย์รับซื้อน้ำนมดิบ
อย่างไรก็ตามบริษัทได้หยุดดำเนินธุรกิจบริษัทดังกล่าวตั้งแต่ 2543
เนื่องจากไม่สามารถแข่งขันได้และมีปัจจัยภายนอกที่ทำให้ไม่สามารถดำรงสถานะของธุรกิจอยู่ได้
และได้จำหน่ายหุ้นทั้งหมดที่บริษัทถืออยู่ให้กับบุคคลภายนอกที่ไม่มีความเกี่ยวข้องกับบริษัทใน วันที่ 28
กุมภาพันธ์ 2546 อนึ่งการขายหุ้นของบริษัท ทิปโก้เกษตรกรรม จำกัด
ไม่กระทบผลการดำเนินงานในปี 2546
เนื่องจากได้มีการตั้งสำรองการด้อยค่าของทรัพย์สินและการลงทุนไว้หมดแล้วในปี 2545

บริษัท ทิปโก้ฟูดส์ (ประเทศไทย) จำกัด (มหาชน) (เดิมชื่อสับปะรดไทย จำกัด (มหาชน))
เป็นบริษัทที่ได้รับการรับรองมาตรฐาน ISO 9002
เป็นแห่งแรกของโลกในด้านการผลิตสับปะรดจากสำนักงานผลิตภัณฑ์มาตรฐานอุตสาหกรรมจาก RW
TUV ประเทศเยอรมันและได้ปรับปรุงเป็นมาตรฐาน ISO 9001 Version 2000 จาก SGS
(Thailand) ในปี 2546 เพื่อรักษาศักยภาพการแข่งขันในระยะยาว นอกจากนี้ในเดือนธันวาคม
2547 ยังได้รับมาตรฐาน IFS (International Food Standard)
ซึ่งเป็นมาตรฐานที่ผู้ค้าปลีกในประเทศเยอรมันและฝรั่งเศส
ได้ร่วมกันจัดทำขึ้นเพื่อใช้ในการประเมินผู้ผลิตอาหารที่ส่งผลิตภัณฑ์เข้าสู่ประเทศแถบยุโรป

การเปลี่ยนแปลงในปีที่ผ่านมา

ในเดือนสิงหาคม 2547
กระทรวงการต่างประเทศของสหรัฐอเมริกาได้ประกาศยกเลิกมาตรการภาษีทุ่มตลาด (Anti
dumping Law) กับ บริษัท ทิปโก้ฟูดส์ (ประเทศไทย) จำกัด (มหาชน) ทำให้
สับปะรดกระป๋องที่ส่งออกไปประเทศดังกล่าว ไม่ต้องเสียภาษีทุ่มตลาดตั้งแต่วันที่ดังกล่าวเป็นต้นไป

ในปี 2547 บริษัท ทิปโก้ เอฟแอนด์บี จำกัด (เดิมชื่อ บริษัท ทิปโก้ฟูดส์ จำกัด)
ซึ่งเป็นผู้ผลิตและจำหน่ายน้ำผลไม้พร้อมดื่ม 100% และ 40 % และชาเขียวพร้อมดื่ม
ได้ขยายผลิตภัณฑ์ น้ำผลไม้พร้อมดื่ม 100% ทั้งในแบบสเตอริไรส์และแบบพาสเจอร์ไรส์ เพิ่มเติม อีก
10 รสชาติ คือ น้ำส้มสีทอง น้ำส้มสีทับทิม น้ำส้มสี่สายพันธุ์ น้ำผักแครอทม่วง น้ำผักบีทรูท
น้ำผักรวม(พาสเจอร์ไรส์) น้ำผักบีทรูท(พาสเจอร์ไรส์)
น้ำว่านหางจรเข้ผสมองุ่นขาว(พาสเจอร์ไรส์) น้ำฝรั่ง(พาสเจอร์ไรส์)
และออกผลิตภัณฑ์ใหม่สู่ตลาดอีก 2 ประเภท ได้แก่ เครื่องดื่มธัญญาพืช ตราเนเจอร์อัพ
ซึ่งประกอบด้วยคุณค่าอาหารจากข้าวโพด ข้าวกล้องและนมถั่วเหลือง 4 รสชาติ ได้แก่รสดั้งเดิม
ชาเขียว ช็อคโกแลต และสูตรไม่เติมน้ำตาล และน้ำผลไม้ 25% 3 รสชาติ ได้แก่ สตรอเบอรี่ องุ่น
ส้ม

แนวโน้มภาวะอุตสาหกรรมและสภาพการแข่งขันในอนาคต

แนวโน้มตลาดเครื่องดื่มพร้อมดื่ม จะแตกสายผลิตภัณฑ์เจาะกลุ่มผู้บริโภคในกลุ่มย่อยมากขึ้น
และจะมีการทุ่มงบโฆษณา งบสนับสนุนการขายมากขึ้น ซึ่งบริษัทได้เล็งเห็นแนวโน้มดังกล่าว
โดยได้กำหนดเป็นนโยบายว่าจะมีการออกสินค้าใหม่ซึ่งเกี่ยวเนื่องกับ อาหาร ผลไม้
และเครื่องดื่มซึ่งบริษัทมีความชำนาญและเชี่ยวชาญอย่างน้อยปีละ 1 กลุ่มสินค้า นอกจากนี้การที่บริษัท
แตกสายผลิตภัณฑ์มากขึ้นยังเป็นการช่วยผลักดันการเติบโตของยอดขายของบริษัทอีกด้วย

สำหรับตลาดต่างประเทศ
บริษัทได้เน้นในเรื่องสินค้าใหม่เช่นเดียวกันและขยายการจำหน่ายเข้าไปในประเทศใหม่ที่มีอัตราการเติบโตสูง
อย่างไรก็ตามการออกสินค้าใหม่จะแตกต่างจากธุรกิจในประเทศ
เนื่องจากต้องร่วมกันพัฒนากับผู้ซื้อในต่างประเทศและต้องมีการยืนยันยอดสั่งชื้อที่แน่นอนจึงจะทำการลงทุน
ส่วนสินค้าในสายผลิตภัณฑ์เดิม
การทำกำไรยังขึ้นอยู่กับการบริหารต้นทุนและราคาขายให้อยู่ในระดับที่เหมาะสมเช่นเดิม โดยที่ในปี
2546 ได้ร่วมกับผู้ซื้อในต่างประเทศในการพัฒนาผลิตภัณฑ์ใหม่ 2 ประเภท
โดยจะเริ่มมีการสั่งซื้อเข้ามาในปี 2547

2.2 ภาพรวมการประกอบธุรกิจของบริษัท บริษัทย่อยบริษัทร่วมและบริษัทที่เกี่ยว

  ข้องกัน

แผนภูมิแสดงความสัมพันธ์

100% 22.64 %

100 %

ข้อมูลของบริษัทย่อยบริษัทร่วมและบริษัทที่เกี่ยวข้อง

1.  บริษัท ทิปโก้แอสฟัลท์ จำกัด (มหาชน) (TASCO)

ประเภทกิจการ : ผลิตและจำหน่ายยางมะตอย นำเข้าและจำหน่ายน้ำมัน

ที่ตั้งสำนักงานใหญ่ : 118/1 ถนนพระราม 6 สามเสนใน พญาไท กรุงเทพฯ โทรศัพท์ 273-6000

ทุนจดทะเบียน : 1,143.17 ล้านบาท มูลค่าหุ้นละ 10 บาท ณ 23 กรกฎาคม 2544

ทุนที่เรียกชำระแล้ว : 1,143.15 ล้านบาท

หลักทรัพย์ : เป็นหลักทรัพย์รับอนุญาตในตลาดหลักทรัพย์แห่งประเทศไทย

เมื่อวันที่ 1 มีนาคม 2534

คณะกรรมการ : นางอนุรัตน์ เทียมทัน ประธานกรรมการ

  นายบุญช่วย ศรีสารคาม กรรมการอิสระ

นายทวีสิน เทพหัสดิน ณ อยุธยา กรรมการอิสระ

นายพหล จินดากุล กรรมการอิสระ

  นายมิเชล เบอร์นาร์ด มารีย์ โจเซฟ รูเล็ท กรรมการ

  นายอแลง มาซีย์ อัลเบิร์ท ดูปองท์ เดอชองส์ เดอแซงส์ ลีเกอร์ กรรมการ

นายจ๊าคส์ มาร์เซล ปาสตอร์ กรรมการ

นายเอ็มมานุเอล แชร์ กรรมการ

  นายสมจิตต์ เศรษฐิน กรรมการ

นายชยงค์ศักดิ์ พิศิษฎพงศ์ กรรมการ

  นายสิทธิลาภ ทรัพย์สาคร กรรมการ

  นายปานเฉลิม สุธาธรรม กรรมการ

นายชัยวัฒน์ ศรีวรรณวัฒน์ กรรมการผู้จัดการ

2. บริษัท สยามคอนเทนเนอร์ทรานสปอร์ตแอนด์เทอร์มินอล จำกัด

ประเภทกิจการ : สถานีตรวจและรับจ้างบรรจุสินค้าเข้าตู้คอนเทนเนอร์ โดยทำการขนส่งสินค้า

  ในระบบตู้คอนเทนเนอร์ทั้งทางบกทางน้ำและทางอากาศเพื่อการนำเข้าและส่งออก

ที่ตั้งสำนักงานใหญ่ : 269 ถนนสรรพาวุธ แขวงบางนา เขตบางนา กรุงเทพมหานคร

ทุนจดทะเบียน : 145 ล้านบาท มูลค่าหุ้นละ 10 บาท

ทุนที่เรียกชำระแล้ว : 145 ล้านบาท ณ วันที่ 2 กรกฎาคม 2535

คณะกรรมการ : นางสาวลักษณา ทรัพย์สาคร กรรมการ

นายประวิทย์ กันตะสิริพิทักษ์ กรรมการ

  นายสิทธิลาภ ทรัพย์สาคร กรรมการ

3. บริษัท ถนอมวงศ์บริการ จำกัด

ประเภทกิจการ : ตัวแทนจำหน่ายผลิตภัณฑ์ ป.ต.ท. เป็นผู้รับเหมาก่อสร้างอาคารถนนซ่อมบำรุง

  และบริการขนส่ง

ที่ตั้งสำนักงานใหญ่ : 118/1 ถนนพระราม 6 สามเสนใน พญาไท กรุงเทพฯ โทรศัพท์ 273-6000

ทุนจดทะเบียน : 2,050 ล้านบาท มูลค่าหุ้นละ 1,000 บาท

ทุนที่เรียกชำระแล้ว : 2,050 ล้านบาท ณ วันที่ 18 กุมภาพันธ์ 2546

คณะกรรมการ : นางอนุรัตน์ เทียมทัน ประธานกรรมการ

นายบุญธรรม ไกรโชค กรรมการผู้จัดการ

นางสาวลักษณา ทรัพย์สาคร กรรมการ

นายสิทธิลาภ ทรัพย์สาคร กรรมการ

นายสุรเชษฐ์ ทรัพย์สาคร กรรมการ

4. บริษัท ทิปโก้ เอฟ แอนด์ บี จำกัด (เดิม บริษัท ทิปโก้ฟูดส์ จำกัด) 

ประเภทกิจการ : ผลิตน้ำผลไม้บรรจุพร้อมดื่ม

ที่ตั้งสำนักงานใหญ่ : 118/1 ถนนพระราม 6 สามเสนใน พญาไท กรุงเทพฯ โทรศัพท์ 273-6000

ทุนจดทะเบียน : 400 ล้านบาท มูลค่าหุ้นละ 10 บาท

ทุนที่เรียกชำระแล้ว : 400 ล้านบาท ณ วันที่ 25 พฤศจิกายน 2535

คณะกรรมการ : นางอนุรัตน์ เทียมทัน ประธานกรรมการ

นายสิทธิลาภ ทรัพย์สาคร กรรมการ

น.ส.ปิยะรัตน์ ทรัพย์สาคร กรรมการ

นางลออ เชาวนเมธา กรรมการ

นายวิวัฒน์ ลิ้มศักดากุล กรรมการผู้จัดการ

5. บริษัท ทิปโก้มาร์เก็ตติ้ง จำกัด

ประเภทของกิจการ : ตัวแทนจำหน่ายสินค้า

ที่ตั้งสำนักงานใหญ่ : 800 LIBER BLDC. BEFFALO NEW YORK 14202 USA

ทุนจดทะเบียน : 24,740 บาท

ทุนเรียกชำระแล้ว : 24,740 บาท

คณะกรรมการ : นางอนุรัตน์ เทียมทัน กรรมการ

นโยบายการแบ่งการดำเนินงานของบริษัทฯในกลุ่ม

ทีมผู้บริหารของบริษัท จะรับผิดชอบดูแลการดำเนินงานในบริษัท ทิปโก้ฟูดส์ (ประเทศไทย) จำกัด
บริษัท ทิปโก้ เอฟแอนด์บี จำกัด และ บริษัท ทิปโก้มาร์เก็ตติ้ง จำกัด (เรียกรวมเป็น
กลุ่มธุรกิจอาหาร ทิปโก้) โดยที่บริษัทร่วมและบริษัทที่เกี่ยวข้องอื่น มีทีมบริหารแยกต่างหากจากกัน
อนึ่งบริษัท ทิปโก้มาร์เก็ตติ้ง จำกัด เป็นตัวแทนจำหน่ายสินค้าในประเทศ สหรัฐอเมริกา
โดยมีวัตถุประสงค์ในการจัดตั้งเพื่อบริหารจัดการและดำเนินการด้านเอกสารในเรื่องภาษีทุ่มตลาดในการขายสับปะรดกระป๋องเข้าตลาดอเมริกา
บริษัทฯดังกล่าวไม่มีพนักงาน แต่ใช้การบริการจากบริษัท ทิปโก้ฟูดส์ (ประเทศไทย) จำกัด
(มหาชน) อย่างไรก็ตาม เนื่องจากในเดือนสิงหาคม ปี 2547
กระทรวงพาณิชย์ของสหรัฐอเมริกาได้ประกาศยกเลิกเรื่องภาษีทุ่มตลาดกับ บมจ. ทิปโก้ฟูดส์
(ประเทศไทย) เนื่องจากไม่มีรายการใดที่ขายทุ่มตลาดในสหรัฐอเมริกาและหากบริษัทฯ
สามารถเรียกคืนเงินมัดจำภาษีทุ่มตลาดที่คงค้างได้ทั้งหมด บริษัท ทิปโก้มาร์เก็ตติ้ง
จำกัดจะไม่มีการดำเนินงานต่อไป

2.3 โครงสร้างรายได้ที่เกิดจากการขายผลิตภัณฑ์ หรือบริการให้บุคคลภายนอก ในระยะ 3
ปีที่ผ่านมา

  ------------------------ ------------------------ ---------- ---------- ------- ---------- ------- ---------- --------
  ผลิตภัณฑ์/บริการ             ดำเนินการโดย              %การถือหุ้น   ปี2545              ปี2546              ปี2547      

                                                    ของบริษัท    รายได้      %       รายได้      %       รายได้      %

  สับปะรดและน้ำสับปะรดเข้มข้น   บมจ.ทิปโก้ฟูดส์(ประเทศไทย) /            1,302.75   56.4    1,397.51   53.2    1,819.90   52.5
                           TIPCO MARKETING                                                                      

  ผลไม้รวม,อื่น ๆ             บมจ.ทิปโก้ฟูดส์(ประเทศไทย)              489.27     21.2    561.50     21.3    675.12     19.5

  เครื่องดื่มพร้อมดื่ม            บ.ทิปโก้ เอฟแอนด์บี จก.      99.99      517.31     22.4    670.02     25.5    971.90     28.0

                           รวม                                 2,309.33   100.0   2,629.03   100.0   3,466.92   100.00
  ------------------------ ------------------------ ---------- ---------- ------- ---------- ------- ---------- --------

2.4 เป้าหมายการดำเนินธุรกิจ

ในด้านธุรกิจสับปะรดกระป๋อง บมจ.ทิปโก้ฟูดส์ (ประเทศไทย) (เดิมชื่อ บมจ. สับปะรดไทย)
เป็นบริษัทแรกของโลกที่ได้รับ ISO 9002 ในปี 2537 อย่างไรก็ตาม บริษัทฯได้ปรับปรุงให้เป็น
ISO 9001 Version 2000 ในปี 2546 แล้ว

เป้าหมายรายได้รวมของบริษัทฯ ในปี 2550 เท่ากับ 5,000
ล้านบาทซึ่งเป็นการเติบโตแบบก้าวกระโดดทำให้ต้องอาศัยการเติบโตจากธุรกิจเดิมโดยพัฒนาสินค้าประเภทใหม่ออกสู่ตลาดและจากธุรกิจใหม่ที่ซึ่งอาจเกิดจากการสร้างฐานธุรกิจเองหรือจากการควบกิจการ
โดยบริษัทฯตั้งเป้าว่าธุรกิจใหม่จะมีลงทุนในช่วงปี 2547-2548
นี้เท่านั้นเพื่อเป็นฐานรายได้ในอนาคต
และบริษัทฯมีแผนที่จะสร้างและปรับปรุงโรงงานที่ได้ซื้อมาเมื่อวันที่ 30 สิงหาคม 2547
เนื้อที่โดยประมาณ 37 ไร่ ตั้งอยู่ที่อำเภอวังน้อย จังหวัดพระนครศรีอยุธยา ให้แล้วเสร็จในปี 2548
โดยโรงงานดังกล่าวจะผลิตเครื่องดื่มพร้อมดื่ม มีกำลังการผลิตอยู่ที่ 132 ล้านลิตรต่อปี

ด้านการตลาด

สำหรับตลาดต่างประเทศ มุ่งเน้นในการสร้างความพอใจของลูกค้า รักษาความสัมพันธ์กับลูกค้า

สำหรับตลาดในประเทศ มุ่งเน้นในการเพิ่มส่วนแบ่งการตลาดและสร้างความรู้จักตราผลิตภัณฑ์

ซึ่งจะทำควบคู่ไปกับการพัฒนาผลิตภัณฑ์ใหม่ การบริหารเรื่องการจัดการภายในบริษัท
และการสร้างทีมงานที่มีประสิทธิภาพ